projecte-aina/catalan_government_crawling huggingface dataset:
La prova del 2015 avalua les mateixes competències que s'han avaluat en els anys anteriors:
- La competència lingüística en llengua catalana
- La competència lingüística en llengua castellana
- La competència lingüística en llengua estrangera (anglès o francès)
- La competència lingüística en llengua occitana aranesa (l'Aran)
Les proves en competència lingüística en llengua catalana i castellana (i llengua occitana aranesa) avaluen:
- La comprensió lectora mitjançant ítems tancats que avaluen els processos d'obtenció d'informació, d'interpretació i de reflexió.
- L'expressió escrita mitjançant ítems tancats de competència lingüística (lèxic i morfosintaxi) i mitjançant una composició escrita on s'avaluen els aspectes formals (lletra, espais, marges), la competència discursiva (coherència i adequació) i la competència lingüística (lèxic, ortografia i morfosintaxi).
- L'ortografia també s'avalua mitjançant un dictat, en el qual s'han d'escriure paraules en uns espais buits.
La prova de competència lingüística en llengua estrangera avalua:
- La comprensió lectora i la comprensió oral mitjançant ítems tancats que avaluen els processos d'obtenció d'informació i d'interpretació.
- L'expressió escrita, amb l'elaboració d'una breu producció, pautada i contextualitzada.
Es mesura la competència discursiva (coherència i adequació, guiades pel plantejament de l'activitat) i la competència lingüística (lèxic, morfosintaxi, ortografia de nivell bàsic).
La prova de competència matemàtica avalua:
- L'habilitat de l'alumnat per comprendre, utilitzar i relacionar els números, produir i interpretar diferents tipus d'informació matemàtica, aplicar coneixements sobre aspectes quantitatius i espacials de la realitat, entendre i resoldre problemes i situacions relacionats amb la vida quotidiana i justificar els resultats obtinguts.
- Espai, mesura i lectura de gràfics
Per setè any consecutiu, es fa una prova que avalua les competències i coneixements bàsics que ha d'haver adquirit l'alumnat al final de l'educació primària per poder seguir amb normalitat el currículum previst per a l'ESO.
El Departament d'Ensenyament durà a terme una prova d'avaluació externa a l'alumnat de sisè curs d'educació primària en finalitzar el curs 2014-2015, que faran al voltant de 70.000 nens i nenes de Catalunya.
Aquesta prova es basarà en les competències bàsiques lingüístiques i matemàtiques que cal haver assolit en acabar aquesta etapa educativa.
El resultat de la prova no tindrà efecte ni en l'avaluació final de l'alumnat ni en les decisions de pas de curs.
Amb aquesta prova, el Departament i cada centre d'educació primària podrà disposar d'informació acurada sobre la marxa de tot l'alumnat en un moment clau de la seva escolaritat segons un instrument de mesura homogeni.
La prova ha de servir, també, perquè cada centre pugui corregir els punts febles i potenciar els punts forts a partir de la major autonomia que permet la Llei d'educació de Catalunya.
L'objectiu final és millorar els resultats de l'alumnat i afavorir el seu pas a l'educació secundària.
Aquesta és una actuació en el camp de l'avaluació educativa que fa clarament un pas endavant en l'avaluació dels resultats de l'educació en una etapa educativa fonamental per a l'itinerari formatiu de l'alumnat i que ha d'esdevenir una eina útil per a l'avaluació formativa dels centres i del conjunt del sistema educatiu.
L'avaluació de sisè d'educació primària:
- És una avaluació externa de caràcter formatiu i orientador.
- Mesura el grau d'assoliment de competències bàsiques en acabar l'educació primària.
- Facilita informació als centres dels punts forts i febles en l'adquisició de les competències bàsiques de l'alumnat.
- Constitueix un instrument per a la millora dels resultats de l'alumnat.
- Afavoreix la transició de l'educació primària a l'educació secundària obligatòria.
- Permet disposar d'informació sobre el sistema educatiu català.
A la pàgina de Família i Escola també hi trobareu el full informatiu adreçat a les famílies.
Aquests són els quaderns de les proves de competència lingüística en llengua catalana, en aranès i en competència matemàtica que ha fet l'alumnat de sisè d'educació primària el dia 6 de maig de 2015.
Aquests són els quaderns de les proves de competència lingüística en llengua castellana i llengua estrangera que ha fet l'alumnat de sisè d'educació primària el dia 7 de maig de 2015.
Aquests són els criteris de correcció i els fulls de respostes dels quaderns de les proves:
Per agilitar el procés de correcció dels quaderns de la prova, aquest any s'ha introduït un nou sistema de resposta.
- En les proves de llengua catalana i castellana (i aranès), el dictat s'ha de contestar directament al quadern.
- En la prova de llengua estrangera es recomana que les activitats de comprensió oral es contestin primer al quadern i que després es passin les respostes al full de respostes.
- En la prova de matemàtiques s'han de contestar dues preguntes al quadern.
Aquestes dues preguntes estan convenientment indicades tant al quadern com al full de respostes.
Per facilitar que l'alumnat es familiaritzi amb el nou model, es poden utilitzar les proves, convenientment adaptades al nou model, dels cursos 2012-2013, 2011-2012 i 2010-2011.
S'hi inclouen les proves corregides.
Es pot accedir a la nota de premsa del dia 5 de maig de 2014 de presentació de l'aplicació de la prova clicant aquí.
Aquests són els quaderns de les proves de competència lingüística en llengua catalana, en aranès i en competència matemàtica que ha fet l'alumnat de sisè d'educació primària el dia 6 de maig de 2014.
Aquests són els quaderns de les proves de competència lingüística en llengua castellana, en llengua anglesa i en llengua francesa que ha fet l'alumnat de sisè d'educació primària el dia 7 de maig de 2014.
Aquests són els criteris de correcció i els fulls de respostes dels quaderns de les proves:
- A tots els centres que imparteixen educació primària a Catalunya.
Canvi de data en l'aplicació de les proves
Els dies 8 i 9 de maig estava previst dur a terme l'avaluació externa de competències bàsiques de 6è d'educació primària però, davant l'anunci de vaga general del dia 9 de maig convocada per la Plataforma Estatal per a l'Escola Pública, el Departament d'Ensenyament ha pres la decisió de canviar la data per a l'aplicació d'aquestes proves per tal de garantir la necessària normalitat en una actuació que implica a tots els alumnes que finalitzen l'educació primària a Catalunya i a tots els centres on estan escolaritzats.
El nou calendari d'aplicació serà:
- Els dies 7 (dimarts) i 8 (dimecres) de maig de 2013, al matí.
- En quatre sessions, dues cada matí.
- El dimarts dia 7: llengua catalana i matemàtiques (i aranès)
- El dimecres dia 8: llengua castellana i llengua estrangera
- Cada sessió té una durada de 60 minuts.
- Té lloc de manera simultània a tots els centres educatius que imparteixen educació primària.
Es pot accedir a la nota de premsa del dia 6 de maig de 2013 de presentació de l'aplicació de les proves clicant aquí.
Aquests són els quaderns de les proves de competència lingüística en llengua catalana, en aranès i en competència matemàtica que ha fet l'alumnat de sisè d'educació primària el dia 7 de maig de 2013.
Aquests són els quaderns de les proves de competència lingüística en llengua castellana, en llengua anglesa i en llengua francesa que ha fet l'alumnat de sisè d'educació primària el dia 8 de maig de 2013.
Aquests són els criteris de correcció i les proves corregides.
Els criteris de correcció són equivalents als de l'any 2011
Comprensió lectora i comprensió oral: llengua catalana, llengua castellana, llengua estrangera
- La comprensió literal i la comprensió inferencial es mesuren, en la majoria de casos, mitjançant preguntes d'opció múltiple.
Expressió escrita: llengua catalana i llengua castellana
- L'expressió escrita es mesura amb preguntes d'opció múltiple de lèxic i morfosintaxi i amb una redacció.
- La competència discursiva, que es mesura segons la coherència i l'adequació al tema proposat.
- La competència lingüística, que es mesura segons l'ús del lèxic, el domini de l'ortografia i de la morfosintaxi.
- Els aspectes formals, que són la cal·ligrafia i la presentació.
- Les redaccions han de tenir un mínim de 10 ratlles.
L'ortografia es mesura també mitjançant un dictat, en què s'han d'escriure paraules en els buits pertinents.
- La competència d'utilitzar les tècniques matemàtiques bàsiques (per comptar, operar, mesurar, situar-se en l'espai i organitzar i analitzar dades) es mesura mitjançant preguntes directes de càlcul, problemes immediats, desplegament de figures i activitats de completar i aproximar operacions.
Aquestes preguntes s'agrupen en blocs per al seu tractament i estudi segons el tipus d'operació a fer.
- La competència d'obtenir informació i interpretar-la es mesura mitjançant l'obtenció de dades incorporades en gràfics, la regularitat en sèries numèriques, etc.
- La competència de plantejar i resoldre problemes es mesura segons el procés de realització i els resultats obtinguts a partir de les situacions plantejades.
Les competències que s'avaluen es desenvolupen en els tres blocs següents: numeració i càlcul; espai, forma i mesura; relacions i canvis.
Aquests són els quaderns de les proves de competència lingüística en llengua catalana, en aranès i en competència matemàtica que ha fet l'alumnat de sisè d'educació primària el dia 7 de maig de 2012.
Aquests són els quaderns de les proves de competència lingüística en llengua castellana, en llengua anglesa i en llengua francesa que ha fet l'alumnat de sisè d'educació primària el dia 8 de maig de 2012.
Aquests són els criteris generals de correcció de les proves i els models de proves corregides.
Aquests són els quaderns de les proves de competència lingüística en llengua catalana, en aranès i en competència matemàtica que ha fet l'alumnat de sisè d'educació primària el dia 4 de maig de 2011.
Aquests són els quaderns de les proves de competència lingüística en llengua castellana i en llengua estrangera (anglès i francès) que ha fet l'alumnat de sisè d'educació primària el dia 5 de maig de 2011.
Aquests són els criteris generals de correcció de les proves i els models de proves corregides.
Activada l'aplicació informàtica perquè els centres es puguin descarregar els informes individuals de l'alumnat i de centre.
Per accedir a l'aplicació s'ha d'utilitzar el codi de centre (per exemple, a80XXXXX) i la contrasenya corresponent.
Accés a la nota de premsa que informa dels resultats de la prova d'avaluació de sisè d'educació primària (20 de juny 2011).
El dia 27 de juny s'ha activat aquesta mateixa aplicació per baixar els informes de centre.
Comprensió lectora i comprensió oral (en llengua estrangera)
La comprensió literal i la comprensió inferencial es mesura, en la majoria de casos, mitjançant preguntes d'opció múltiple.
Aquestes preguntes es valoren amb 0 o 1 punts.
Els criteris de correcció de l'expressió escrita s'han definit de manera més ajustada.
Per tant, no s'han de fer servir els del curs passat.
L'expressió escrita es mesura amb preguntes d'opció múltiple de lèxic i morfosintaxi i amb una redacció.
- La competència discursiva, que es mesura segons la coherència i l'adequació al tema proposat.
- La competència lingüística, que es mesura segons l'ús del lèxic, el domini de l'ortografia i de la morfosintaxi.
Cadascun d'aquests apartats es mesura amb 0, 1 o 2 punts.
- Les redaccions han de tenir entre 8 i 10 ratlles, segons les dimensions de la lletra.
A partir de les 15 línies, no es corregiran les faltes.
L'ortografia es mesura també mitjançant un dictat, en què s'han d'escriure paraules en els buits pertinents.
Aquestes preguntes es valoren amb 0 o 1 punts i s'agrupen en blocs per al seu tractament i estudi segons el tipus d'operació a fer.
- La competència d'obtenir informació i interpretar-la es mesura mitjançant l'obtenció de dades incorporades en gràfics, la regularitat en sèries numèriques, etc. Aquestes preguntes es valoren amb 0 o 1 punts.
- La competència de plantejar i resoldre problemes es mesura segons el procés de realització i els resultats obtinguts a partir de les situacions plantejades.
La seva valoració variarà, segons els processos i resultats, entre 0, 1 o 2 punts.
Les competències es desenvolupen en els tres blocs següents: numeració i càlcul; espai, forma i mesura; relacions i canvis.
Vegeu els quaderns de les proves de competència lingüística (llengua catalana i llengua castellana) i matemàtica que es van aplicar el dia 6 de maig de 2009 clicant aquí.
Els models de competència lingüística en llengua estrangera (anglesa o francesa) els podeu consultar en els documents de més avall.
Hi hem inclòs els textos orals, que en la prova definitiva es proporcionaran gravats en un CD.
La prova de competència lingüística en llengua estrangera no es va aplicar el 2009.
Si voleu accedir als àudios de les diferents proves, cliqueu aquí.
L'alumnat de la Vall d'Aran té un quadern de competència lingüística en aranès.
Els quaderns de competència lingüística en llengua catalana, castellana i aranès contenen:
- Dos textos breus de tipologies diferents amb els quals s'avalua la comprensió lectora.
- Ítems tancats sobre dos textos orals breus per avaluar la comprensió oral.
- Dos textos escrits breus per avaluar la comprensió lectora amb ítems tancats.
El quadern de competència matemàtica conté activitats de tipologies diferents:
- Càlcul directe, problemes de resposta immediata, operacions i aproximacions sobre les operacions.
- Contorns i superfícies de figures planes, situació de diversos elements i desplegament de figures quotidianes.
Amb aquestes activitats s'avaluen els aspectes relacionats amb l'espai, forma i mesura.
- Nombres que segueixen certa regularitat, lectura de gràfics i percentatges relacionats amb la relació i el canvi.
- La competència lingüística en llengua estrangera (anglès i francès)
- La competència lingüística en aranès (Vall d'Aran)
Les proves en competència lingüística en llengua catalana i castellana (i aranès) avaluen:
- La comprensió lectora mitjançant ítems tancats que avaluen els processos d'obtenció d'informació i d'interpretació.
- L'expressió escrita mitjançant ítems tancats de competència lingüística (lèxic i morfosintaxi) i mitjançant una composició escrita on s'avaluen els aspectes formals (lletra, gràfia, espais), la competència discursiva (coherència i adequació) i la competència lingüística.
- L'ortografia mitjançant un dictat, en el qual s'han d'escriure paraules en uns espais buits.
- La comprensió oral de breus diàlegs i monòlegs referits a temes propis de l'entorn immediat de l'alumnat.
- La comprensió lectora mitjançant ítems tancats que avaluen els processos d'obtenció informació.
- L'habilitat de l'alumnat per comprendre, utilitzar i relacionar els números, produir i interpretar diferents tipus d'informació matemàtica, aplicar un coneixement sobre aspectes quantitatius i espacials de la realitat, i entendre i resoldre problemes i situacions relacionats amb la vida quotidiana.
Les novetats de l'any 2010 són l'avaluació de la competència lingüística en llengua estrangera i la inclusió d'un dictat en competència lingüística en llengua catalana i castellana.
La prova s'aplica en tots els centres que imparteixen educació primària a Catalunya.
- S'aplica els dies 5 i 6 de maig de 2010, al matí.
- S'aplica en quatre sessions, dues cada matí.
- Cada sessíó té una durada d'entre 45 i 55 minuts
- Té lloc de forma simultània en tots els centres educatius que imparteixen educació primària.
Accés a l'aplicació que permet descarregar als centres educatius els informes individuals del seu alumnat, que posteriorment han de fer arribar a les famílies.
Hi ha, també, el manual d'instruccions.
Hi trobareu les orientacions per a l'elaboració de l'informe de l'alumnat la prova del qual ha estat corregida pel centre.
L'accés a l'aplicació permet descarregar també l'informe dels centres educatius.
L'avançament dels resultats de la prova d'avaluació de sisè d'educació primària del 2010 es va presentar en roda de premsa el dia 16 de juny.
La facilitació de models o exemples de preguntes és una pràctica habitual en tots els programes d'avaluació de resultats d'aprenentatge de l'alumnat, com ho són el PISA de l'OCDE o el PIRLS de la IEA.
És una informació que també faciliten els diferents països que fan avaluacions de caràcter censal.
Molts dels exercicis proposats aquí seran reconeguts pel professorat per la seva experiència prèvia en l'avaluació de competències o per la participació en estudis d'avaluació d'àmbit estatal o internacional.
En els models de preguntes s'ha procurat garantir la coherència amb els nous currículums.
Així mateix, s'ha intentat ajustar molt la formulació de les preguntes als aspectes que es volen avaluar, evitant les ambigüitats en les respostes i respectant les exigències de comparabilitat dels resultats en el futur.
La prova s'aplica en tots els centres que imparteixen educació primària a Catalunya.
- S'aplica el dia 6 de maig de 2009, al matí.
- Té lloc de forma simultània en tots els centres educatius que imparteixen educació primària.
- Si per raons justificades un centre no pot fer la prova el dia 6, s'ha de posar en contacte amb el president/a de la seva comissió o amb els seus SSTT perquè l'autoritzin a fer la prova alternativa prevista per al dia 13 de maig.
Una prova que avalua les competències i coneixements bàsics que ha d'haver adquirit l'alumnat al final de l'educació primària per poder seguir amb normalitat el currículum previst per a l'ESO.
Una prova que faran 66.308 nens i nenes de Catalunya.
El Departament d'Educació durà a terme una prova d'avaluació externa a l'alumnat de sisè curs d'educació primària en finalitzar el curs 2008-2009.
La prova ha de servir també perquè cada centre pugui corregir els punts febles i potenciar els punts forts a partir de la major autonomia que permetrà la Llei d'educació de Catalunya.
L'objectiu final és millorar els resultats de l'alumnat i afavorir-ne el pas a l'educació secundària.
Aquesta és una nova actuació en el camp de l'avaluació educativa que fa clarament un pas endavant en l'avaluació dels resultats de l'educació en una etapa educativa fonamental per a l'itinerari formatiu de l'alumnat i que ha d'esdevenir una eina útil per a l'avaluació formativa dels centres i del conjunt del sistema educatiu.
L'avaluació del sisè curs de l'educació primària és un camí que s'inicia enguany i que s'anirà enriquint progressivament.
No només pel ventall de competències avaluades, sinó també per la incorporació de nous models de preguntes en els cicles que vindran.
Ja està disponible el manual d'instruccions perquè els centres educatius puguin baixar del web els informes individuals del seu alumnat que posteriorment han de fer arribar a les famílies.
Tots els centres que han necessitat l'actualització dels informes per a les famílies ja poden baixar-se'l.
Previsiblement el dilluns 29 de juny, es podran baixar l'informe de centre actualitzat.
Accés a l'aplicació que permet descarregar els informes de centre i els individuals de l'alumnat.
L'avançament dels resultats de la prova d'avaluació de sisè de primària es va presentar en roda de premsa el dia 11 de juny.
El Ple del Consell Escolar de Catalunya, celebrat el 7 d'octubre de 2009 i amb l'assistència del conseller d'Educació, va informar sobre l'inici del curs 2009-2010.
S'hi va presentar també el document de propostes per a un nou calendari escolar.
Joaquim Prats, president del Consell Superior d'Avaluació del Sistema Educatiu, hi va presentar el document amb els resultats globals de l'avaluació de sisè d'educació primària.
Presidents i secretaris de les comissions: cliqueu aquí.
En el procés d'aplicació de la prova intervenen:
- Els centres educatius, amb la implicació del director, del professorat de quart i del que sigui designat com a aplicador extern.
- La Inspecció d'Educació, que presideix les comissions d'aplicació, supervisa i dona suport a tot el procés.
- Els serveis educatius, que actuen com a secretaris de les comissions d'aplicació, donen suport als presidents o presidentes de les comissions.
- Les comissions d'aplicació de la prova, constituïdes per un president opresidenta, un professional dels serveis educatius i un nombre variable de persones aplicadores externes.
D'acord amb el concepte de competència en el món educatiu, la prova mesura en quin grau l'alumnat és capaç d'aplicar els seus coneixements, habilitats i actituds per resoldre problemes o situacions semblants als que haurà d'afrontar en la vida en societat, tant si continua estudiant com si s'integra en el món laboral.
Els resultats de la prova completen i enriqueixen les diferents fonts d'informació de què disposen els centres per identificar en cada alumne el seu grau d'assoliment de les competències i els coneixements bàsics i, si és el cas, els factors que poden condicionar el seu itinerari formatiu posterior.
La prova permetrà orientar l'alumnat i les famílies en l'elecció de les opcions a prendre un cop finalitzada l'educació obligatòria.
Els resultats no seran, però, vinculants per avaluar les matèries de quart d'ESO ni per obtenir el graduat en Educació Secundària Obligatòria, decisions que corresponen al centre.
Per tal d'evitar la introducció de factors subjectius en la correcció, la gran majoria de les activitats i d'ítems de la prova són de resposta tancada d'elecció múltiple.
La prova conté també ítems de resposta oberta, que demanen una breu resposta raonada, i una redecció per a les competències lingüístiques.
Les respostes i les redaccions s'escriuen a la part 2 del full de respostes.
Així doncs, hi ha un únic full de respostes per a cada competència, dividit en dues parts: part 1 i part 2.
És una prova que avalua les competències i coneixements bàsics que ha d'haver adquirit l'alumnat al final de l'educació secundària obligatòria en competència comunicativa lingüística (en llengua catalana, castellana i estrangera i en aranès a l'Aran), en competència matemàtica i en competència cientificotecnològica.
En competència comunicativa lingüística en llengua estrangera s'avaluen l'anglès, el francès i l'alemany.
És una avaluació externa de caràcter informatiu, formatiu i orientador, que vol ser una eina al servei dels centres, del professorat i de l'alumnat per impulsar la millora global del sistema educatiu català.
És una activitat educativa i, com a tal, té caràcter obligatori, atès que està configurada com un dret i un deure dels alumnes.
Aquest és el novè curs que s'aplica, ja que es va fer per primera vegada el curs 2011-2012.
La fa tot l'alumnat de quart d'ESO de Catalunya.
Poden haver-hi exempcions totals o parcials, degudament justificades (alumnat nouvingut amb un coneixement insuficient de les llengües de la prova, alumnat amb necessitats educatives especials...).
Aquests són els quaderns de les proves de la competència en llengua estrangera, matemàtiques i llengua catalana que ha fet l'alumnat de quart d'ESO el dimecres, dia 12 de febrer de 2020.
Per a la llengua estrangera s'inclouen els àudios que avaluen la comprensió oral.
Aquests són els quaderns de les proves de competència cienttificotecnològica, llengua castellana i aranès que ha fet l'alumnat de quart d'ESO el dijous, 13 de febrer de 2020.
Aquests són els fulls de respostes en blanc de cada competència.
Aquests són els fulls de respostes corregits de totes les competències aplicades.
Aquests són els criteris de correcció de totes les competències aplicades.
Davant de la convocatòria de vaga dels estudiants prevista per al dia 12 de febrer i per tal de no interferir en el dret de vaga, les proves d'aquest dia es passaran al 14 de febrer.
La prova s'aplicarà, doncs, el dimecres dia 13 de febrer i el dijous dia 14 de febrer de 2019.
L'horari de les proves serà el següent: